ROMÂNIA 
JUDEŢUL PRAHOVA                               
ORAŞ BOLDEŞTI-SCĂENI
CONSILIUL LOCAL
HOTĂRÂRE
[bookmark: _Hlk198808835]- privind acordul Consiliului Local Boldeşti-Scaeni pentru transformarea Unităţii de Asistenţă Medico–Socială Boldeşti-Scăeni în unitate sanitară de îngrijiri paliative

Analizând proiectul de hotărâre înregistrat sub nr.81/21.05.2025 privind acordul Consiliului Local Boldeşti-Scaeni pentru transformarea Unităţii de Asistenţă Medico–Socială Boldeşti-Scăeni în unitate sanitară de îngrijiri paliative, inițiat de primarul orașului Boldești-Scăeni;
Având în vedere:
[bookmark: _Hlk198808878]- referatul de aprobare, înregistrat sub nr. 8495/21.05.2025;
- rapoartele de specialitate întocmite de compartimentele de resort, înregistrate sub nr. 8496/21.05.2025 şi 8497/21.05.2025;
[bookmark: _Hlk198809020]- Hotărârea Consiliului Local nr. 39 din 17.06.2003 privind înfiinţarea Unităţii de Asistenţă Medico-Socială Boldeşti-Scăeni;
- Strategia Națională de Sănătate pentru perioada 2023- 2030 “Pentru sănătate, împreună”, aprobată prin H.G. nr. 1004/2023;
[bookmark: _Hlk188602549]- O.G. nr. 70/2002 privind administrarea unităţilor sanitare publice de interes judeţean şi local, cu modificările şi completările ulterioare;
- Legea nr. 95/2006 privind reforma în domeniul sănătăţii, republicată;
- avizul secretarului general, înregistrat sub nr. 8498/21.05.2025;      
- avizele comisiilor de specialitate nr. 2 şi nr. 3 - administrarea domeniului public şi privat, gestionarea serviciilor de interes local, respectiv juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
În temeiul dispoziţiilor art. 129 alin. (2) lit.  a) şi d), alin. (7) lit. b) şi c), art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,
Consiliul Local al oraşului Boldeşti-Scăeni, întrunit în şedinţa publică ordinară în data de 27.05.2025, adoptă prezenta hotărâre:

	Art.1. Consiliul Local al oraşului Boldeşti-Scăeni este de acord cu transformarea Unității de Asistență Medico-Socială Boldești-Scăeni  în unitate sanitară de îngrijiri paliative.
	Art.2. Se împuterniceşte directorul Unității de Asistență Medico-Socială Boldești-Scăeni să facă toate demersurile ce sunt necesare transformării Unității de Asistență Medico-Socială Boldești-Scăeni  în unitate sanitară de îngrijiri paliative.
	Art.3. Prezenta hotărâre se comunică Unităţii de Asistenţă Medico-Socială Boldeşti-Scăeni şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

